通用汽车

通用汽車（General Motors）是美國个汽車公司，总部来勒美国密歇根州底特律，厂房遍布美国30個州搭仔世界上32隻国家，曾是全球顶顶大个汽车制造商。

 通用汽车品牌 
 别克
 凯迪拉克 
 雪佛兰
 GMC
 上汽通用五菱

 财务问题 
2004年，因为通用汽车帮福特汽车、克莱斯勒汽车一样一向畀员工邪气高个终身退休金搭仔医疗补助，外加退休员工越来越多，高利润个车子又因为油价忒高卖弗出去多少，穆迪公司拿通用个债券等级评到只比垃圾债券高一级。

 破产保护 
2008年11月份，通用汽车公布三季度业绩，因为油价短期内高涨，外加金融海啸，现金流出现严重问题，警告美国联邦政府要畀补助，弗然立时三刻就好倒闭脱。

2008年底，美国政府畀通用汽车134亿美金，要求伊来勒2009年3月31号前必须提出有盈利能力个证明计划，弗然箇些钞票侪要收转去。通用决定裁员47,000人，关脱5座美国本土个高成本工厂，拍卖总公司个古董车搭仔经典纪念车，卖脱萨博，取消土星、庞蒂亚克、悍马3只品牌。

2009年初全球经济持续恶化，1月新车销售量弗及预期，全球个子公司侪缺钞票。2009年6月1号，通用汽车向纽约联邦法庭申请破产保护，启动公司重建程序。计划书显示，通用汽车个资产总值有得822.9亿美元，负债则达到1,728.1亿美元，债权人超过10万家，有得债券持有人、工会、汽车零部件供应商咾啥个。箇是伊箇辰光美国第4大破产重组案。美国财政部投资495亿美元，成立一家新实体，通过收购通用汽车个资产来重建业务，並来勒2010年进行IPOStoll, John D., and David McLaughlin (July 2, 2009).General Motors Aims for IPO Next Year.The Wall Street Journal. Retrieved on July 10, 2009.。2013年12月9号，美国政府出清阿末一批通用汽车持股，以亏损105亿美元离场。

弗属于通用汽车破产重组个一部分。

 参考 

 外部链接 

 通用汽车公司
 通用公司中国 
 通用汽车公司（泰国） 

分类:汽车公司
Category:美国个公司
Category:通用汽车